ऑस्ट्रेलियन ओपन : स्टेफी ग्राफ को पीछे छोड़ सेरेना ने 23 ग्रैंड स्लैम ख़िताब का बनाया रिकॉर्ड  
सेरेना ने ऑस्ट्रेलियन ओपन के फ़ाइनल में अपनी बहन वीनस को हराया
विलियम बहनों की ग्रैंड स्लैम फ़ाइनल में यह 9वीं बार टक्कर थी
सेरेना ने स्टेफी को पछाड़ते हुए ओपन एरा में  23 ग्रैंड स्लैम जीते
अमेरिका की सुपरस्टार टेनिस खिलाड़ी सेरेना विलियम्स ने ऑस्ट्रेलियन ओपन की महिला एकल स्पर्धा के फ़ाइनल में अपनी बड़ी बहन वीनस विलियम्स को हराकर इतिहास रच दिया है. इसके साथ ही सेरेना ने स्टेफी ग्राफ़ से आगे निकलते हुए ओपन एरा में सबसे ज़्यादा 23 ग्रैंड स्लैम ख़िताब अपने नाम कर लिए हैं. विलियम बहनों की ग्रैंड स्लैम फ़ाइनल में 9वीं बार टक्कर का फ़ैन्स हॉलीवुड ब्लॉकबस्टर की तरह इंतज़ार कर रहे थे. वीनस और सेरेना के बीच पहले सेट में कड़ी टक्कर दिखी और यह सेट 41 मिनट तक चला. सेरेना ने पहले सेट में वीनस के 3 एस सर्विस के मुक़ाबले 7 एस सर्विस की और सेट 6-4 से अपने पक्ष में कर लिया.
दूसरे सेट में सेरेना 7वां गेम ब्रेक कर वीनस से बढ़त बना ली. इसके बाद सेरेना को पीछे मुड़कर नहीं देखना पड़ा. सेरेना ने दूसरा सेट भी 40 मिनट में 6-4 से अपने पक्ष में कर लिया और इतिहास के पन्नों में एक और सुनहरा अध्याय जोड़ लिया. टेनिस इतिहास में अब सेरेना से ज़्यादा ख़िताब सिर्फ़ पूर्व ऑस्ट्रेलियाई दिग्गज मारग्रेट कोर्ट के नाम हैं जिन्होंने ओपन एरा और उससे पहले कुल मिलाकर महिला सिंगल्स के 24 ग्रैंड स्लैम जीते. सेरेना लगातार इतिहास रच रही हैं और दुनिया भर में टेनिस फ़ैन्स के दिलों पर राज कर रही हैं.    

दूसरे सेट में सेरेना 7वां गेम ब्रेक कर वीनस से बढ़त बना ली. इसके बाद सेरेना को पीछे मुड़कर नहीं देखना पड़ा. सेरेना ने दूसरा सेट भी 40 मिनट में 6-4 से अपने पक्ष में कर लिया और इतिहास के पन्नों में एक और सुनहरा अध्याय जोड़ लिया. टेनिस इतिहास में अब सेरेना से ज़्यादा ख़िताब सिर्फ़ पूर्व ऑस्ट्रेलियाई दिग्गज मारग्रेट कोर्ट के नाम हैं जिन्होंने ओपन एरा और उससे पहले कुल मिलाकर महिला सिंगल्स के 24 ग्रैंड स्लैम जीते. सेरेना लगातार इतिहास रच रही हैं और दुनिया भर में टेनिस फ़ैन्स के दिलों पर राज कर रही हैं.